cyanic-selkie/wikianc huggingface dataset:
Arheološko područje Nebo
Naseobinski objekti
Zemunice se mogu podjeliti na sličan način kao i objekti iz Lisičića. Većinu čine zemunice sa manjom izbočinom. U samo dva objekta pronađeni su ostaci koji se mogu identifikovati kao vatrište dok u ostalim nedostaju tragovi unutrašnjeg vatrišta. Zidovi su pravljeni od debljeg sloja pletera i lijepa. Unutar zemunica pronađene su jame od kojih je u jednoj pronađen čitav žrvanj. Pored objekata su pronađena vanjska ognjišta i jame. Jame koje sadržavaju ostatke pepela i pruća su korištene kao podzemne peći dok su neke korištene kao sekundarno odlagalište kućnog lijepa.
Tehnika izgradnje naseobinskih objekata na lokalitetu Nebo gotovo je istovjetna tehnici koja je primjenjena na lokalitetu Lisičići. To ukazuje da je naselje Nebo u prvoj građevinskoj fazi korišteno sezonski. Za razliku od Lisičića, otrkiveni lokaliteti u Nebu su većinom bez ognjišta. U Nebu kao i u Lisičićima lov je bio jedan od glavnih naĉina obezbjeđivanja hrane ali za razliku od Lisičića u Nebu su pronađeni ostaci domestikata, prvenstveno govečeta, dok za svinju nije sasvim jasno da li je bila domesticirana. U Nebu nisu pronađeni ostaci žitarica, što dalje govori o sezonskoj prirodi naselja. Naselje u Nebu je osnovala i koristila lovačko-stočarska zajednica koja je lovačko-skupljačku aktivnost kombinovala sa stočarstvom kao načinom privređivanja.
Postojanje dvije strategije osiguravanje hrane uticalo je na društvene odnose unutar zajednice u Nebu. Pojedine grupe su se specijalizovale za lov dok su druge aktivnije učestvovale u stočarstvu. Zavisno od dominantnosti jedne ili druge grupe formirali su se i društveni odnosi unutar naselja.
Karakteristike naselja Neba ukazuju da su kao i u Lisiĉićima na prostoru Bosne i Hercegovine egzistirale visoko mobilne zajednice čiji se način života razlikovao od ustaljenog modela neolitskih zajednica. Proizvodnja keramike i stila ukrašavanja ne može biti jedini kriteriji pri analizi društvenih zajednica u neolitu.
Ostali nalazi
U kulturnom sloju nađene su kosti životinja (zub vepra, čeljusne kosti i zubi svinje, goveda i psa), a najveći broj pripadao je rogovima jelena, tako da se može zaključiti da je lov bio važan u životu stanovnika naselja. Na otkopanom dijelu pronađeno je 28 cijelih i 16 fragmentiranih kamenih oruđa, uz mnoštvo kremenih strugalica i tri kremene strelice. Oruđe je bilo lijepo modelirano i polirano, a izrađivano je u samom naselju, čiji su se stanovnici služili isključivo kamenim glačanim oruđem, što je bitna odrednica za dataciju u neolitičko razdoblje.
Pored kamenog oruđa, Nebo je obilovalo i koštanim oruđem, a naročito su bila brojna šila u dva oblika: jedna duža i tanja, a druga kraća i deblja. Nađena je i jedna fragmentirana udica od kosti, kao dokaz o bavljenju ribarstvom.
Keramika s lokaliteta Nebo bila je brojna, raznovrsna oblicima, bogato ornamentirana, a po svemu navedenom, odgovarala je keramici iz Butmira. Naročito su česte bile bikonične i zaobljene kupe (skifosi), sa oštrim ili blagim prelazom između gornjeg i donjeg dijela. Veliki broj kupa imao je na gornjem dijelu vertikalna udubljenja. Kao ukras na kupama javljala su se i plastična dugmad. Zanimljiv je nalaz kupe s plastično izvedenim cik - cak ornamentom. Sve kupe izrađivane su od crnopečene zemlje, površina je bila nepažljivo glačana, a najčešće su one na visokoj nozi (cilindričan oblik, noge s raširenim dnom, noge sa zadebljenjem u sredini, s kanelurama) koje u potpunosti odgovaraju nalazima iz Butmira.
Na Nebu su plastične tvorevine veoma rijetke, ali su potpuno identične onima u Butmiru, pa se ovdje radi o kvantitetu a ne o kvalitetu. Na jednoj figuri se primjećuju prave armenoidne rasne osobine, dok je druga figura prikazana na prijestolju, jedini primjerak te vrste u butmirskoj civilizaciji. Noge su kratke i šematične, a trup je predstavljen u suknji.
Na lokalitetu Nebo, pronađen je čitav niz ulomaka keramike s urezanim ornamentom. Izvođeni su različiti motivi: trake, rombovi, trokutovi, tzv. “vučji zubi”, spirale, šahovska polja, kvadratna polja i sl. Na Nebu se dosta koristila crvena boja za farbanje čitavih površina, kao i za inkrustiranje.
Neonska cijev
mini|Neonska cijev Neonska cijev je svjetlosni izvor koji električnim izbojem u neonu ili drugom inertnom plinu pod niskim pritiskom proizvodi crveno-narandžastu svjetlost. Upotrebljava se za izradu svijetlećih natpisa - savijanjem cujevi se oblikuju slova.
Na električnu mrežu se spaja preko posebnog visokonaponskog transformatora koji ima veliki rasipni induktivitet kako bi se postiglo ograničenje struje.
Ova vrsta osvjetljenja je prvi put prikazana u modernom obliku u decembru 1910. godine od strane Georges-a Claude-a, na izložbi automobila u Parizu. neonski znakovi su stekli ogromnu popularnost u Sjedinjenim Američkim Državama u periodu od 1920–1960.
Zvonimir Nikolić
mini|Zvonimir Nikolić Zvonimir Nikolić (Sarajevo, 23. februar 1963) bosanskohercegovački je kolumnista i pisac. Autor je kolumni, objavljenih na portalima Al Jazeera Balkans, Tačno.net, Radio Sarajevo. Prvu knjigu „I zbog ovoga volim moje Sarajevo“, objavio je 2016. godine, drugu knjigu „Most“ 2020. godine Prve dvije knjige su skupovi od 60 i 100 priča o Sarajevu, ljudima, objektima i drugim stvarima, koje pokušava otrgnuti od zaborava. Autor i voditelj radio emisije o Sarajevu, istoriji Sarajeva i ljudima koji su obilježili Sarajevo, „To je moj grad“ koja je emitovana na Radiju M u 60 nastavaka.
Slatina (Jablanica)
Slatina je naseljeno mjesto u općini Jablanica, Bosna i Hercegovina.
Amedeo Avogadro
mini|desno|200px|Amedeo Avogadro mini|Amedeo Avogadro Amedeo Avogadro (Torino, 9. august 1776. - Torino, 9. juli 1856. godine) je bio italijanski fizičar i hemičar.
Lorenzo Romano Amedeo Carlo Avogadro di Quaregna e di Cerreto, kako mu je puno ime, je bio je grof područja Quaregna i Cerreto, ali je mnogo poznatiji kao italijanski naučnik. Smatra se jednim od osnivača molekularne teorije, posebno zbog formuliranja Avogadrovog zakona. U njegovu čast, broj osnovnih čestica plina (atoma, molekula, ioni ili ostalih čestica) koji sadrži 1 mol, naziva se Avogadrov broj i iznosi 6,02214179 × 1023 čestica.
Biografija
Amedeo Avogadro je rođen u Torinu, u porodici plemića iz Pijemonta, u Italiji. Završio je kanonsko pravo sa 20 godina i počeo je to služiti. Ubrzo nakon toga, posvetio se fizici i matematici, da bi ih 1809. godine počeo predavati u mjestu Vercelli, gdje je njegova obitelj imala imanje. 1811. godine je objavio svoje prvo djelo, u kojem iznosi vrijednost Avogadrovog broja. Napisano je na francuskom jeziku, budući da je u to vrijeme sjevernom Italijom vladao Napoleon Bonaparte.
1820. postaje profesor fizike na univerzitetu u Torinu. 1821. godine postaje aktivan u revolucionarnom pokretu protiv kralja Sardinije, budući je on vladao i Pijemontom. Zbog toga je izgubio mjesto na univerzitetu 1823. I tek 1833. se vraća na univerzitet, gdje predaje sljedećih 20 godina. Bavio se statistikom, meteorologijom, te mjernim sustavima. Uveo je metrički sistem u Pijemontu.
O njegovom ličnom živoru se malo zna, jer izgleda da je bio skroman, umjeren i religiozan. Oženio se sa Felicitom Mazze i imali su 6 djece. U njegovu čast, broj osnovnih čestica plina, koji sadrži 1 mol, naziva se Avogadrov broj. Prvi ga je u stvari izračunao Loschmidt, pa se u njemačkog govornom području naziva Loschmidtov broj.
Avogadrov zakon je plinski zakon, koji tvrdi da dva uzorka idealnog plina, sa jednakom temperaturom, tlakom i obujmom, sadrže jednak broj molekula. Taj zakon je Avogadro razvio nakon što je Joseph Louis Gay-Lussac objavio 1809. svoj plinski zakon, kojim tvrdi da između temperature i tlaka plina postoji direktna ovisnost. Ustvari, Avogadro je riješio najveći problem svog vremena, a to je bilo sa razlikovanjem atoma i molekula. Jedan od najvažnijih zaključaka, do kojeg je došao, je da se plin sastoji od molekula, a molekule se sastoje od atoma.
1815. je objavio novo djelo vezano za gustoću plinova. Ustvari, znanstvena zajednica nije dala veliku važnost njegovim teorijama. Čak je i Andre-Marie Ampere došao do jednakih rezultata kao Avogadro, ali isto je ostao neprimjećen. Tek nakon Avogadrove smrti, njegova teorija dobija priznanja. Konačnu potvrdu je donio Rudolf Clausius sa svojom kinetičkom teorijom plinova. Jacobus Henricus van 't Hoff je pokazao da Avogadrova teorija vrijedi i za razrijeđene otopine.
Rukomet na Olimpijskim igrama 1996.
Rukomet na Olimpijskim igrama u Atlanti 1996. uključivao je takmičenja i u muškoj i u ženskoj konkurenciji.
Hlebče
Hlebče su naseljeno mjesto u sastavu općine Velike Lašče, regija Srednja Slovenija, Slovenija.
Historija
Do teritorijalne reorganizacije u Sloveniji nalazile su se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Hlebče su imale 38 stanovnika.
Anoreksici
Anoreksici (engl. appetite suppressants, njem. Appetitzügler) su lijekovi za smanjivanje apetita odnosno liječenje debljine.
Najčešće smjese za mršavljenje
U pitanju su sastojci koji nisu štetni, ali njihova efikasnost nije dokazana. Kupuju se u apotekama bez recepta i često imaju visoku cijenu.
Opasne i štetne smjese za mršavljenje
Ispod navedeni sastojci su efikasni, ali je njihova primjena trajno zabranjena zbog vrlo opasnih nuspojava. Njihovo korištenje za mršavljenje smatra se zloupotrebom i igranjem s vlastitim životom!
Vanjski linkovi
Farmakologija
NGC 1105
NGC 1105 (također poznat kao IC 1840, MCG -3-8-4 i PGC 10333) je spiralna galaksija koja je udaljena oko 356 miliona sg od Zemlje i nalazi se u sazviježđu Kit. Najveći prečnik je 0,70 (72 hiljade sg) a najmanji 0,7 uglovnih minuta (72 hiljade sg). Prvo otkriće je napravio Francis Preserved Leavenworth 2. decembra 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Magnezij-karbonat
Magnezij karbonat MgCO3 dolazi u prirodi kao mineral magnezit (MgCO3) i dolomit (MgCO3·CaCO3). Poznate su i neke hidratisane forme minerala.
Hemijske osobine
Rastvaranjem u kiselinama magnezij karbonat se raspada uz oslobađanje ugljik-dioksida:
Na visokim temperaturama se raspada na magnezij-oksid i ugljik-dioksid:
Tjelesni integritet
Tjelesni integritet je nepovredivost fizičkog tijela i naglašava važnost lične autonomije, samovlasništva i samoopredjeljenja ljudskih bića nad vlastitim tijelima. U oblasti ljudskih prava, povreda tjelesnog integriteta drugog smatra se neetičkim kršenjem, nametljivim i možda kriminalnim.
Ženska prava
Iako se tjelesni integritet (prema pristupu sposobnosti) pruža svakom ljudskom biću, žene su češće pogođene kršenjima nasilja zasnovanog na spolu. To uključuje seksualni napad, neželjenu trudnoću, zlostavljanje u porodici i ograničen pristup kontracepciji. Ovi principi su obrađeni na radnoj konferenciji CCL-a o ženskim pravima kao ljudskim pravima. Konferencija je definirala tjelesni integritet kao pravo koje zaslužuju sve žene: "tjelesni integritet ujedinjuje žene i da nijedna žena ne može reći da se to ne odnosi na njih".
Prema definiciji učesnika konferencije, sljedeća su prava na tjelesni integritet koja bi ženama trebala biti zagarantovana:
Dječija prava
Debata o pravima djece na tjelesni integritet porasla je posljednjih godina. nakon veoma publiciranog suđenja Jerryju Sanduskyju, roditelji se sve više ohrabruju da promoviraju osjećaj tjelesnog integriteta svog djeteta kao metod smanjenja ranjivosti djece da budu žrtve seksualnog nasilja, trgovine ljudima i dječije prostitucije.
Metodi povećanja osjećaja tjelesne autonomije kod djece uključuju:
Medicina
Međunarodni pakt o građanskim i političkim pravima kaže sljedeće: "Niko ne smije biti podvrgnut mučenju ili okrutnom, nečovječnom ili ponižavajućem postupanju ili kažnjavanju. Posebno, niko ne smije biti podvrgnut bez njegovog slobodnog pristanka medicinskim ili naučnim eksperimentima".
Genitalni integritet
Aktivisti koji se protive modifikaciji genitalija i sakaćenju ponekad se nazivaju inaktivisti (portmanto "neoštećeni" i "aktivista") ili "aktivista genitalnog integriteta", koji nastoje da brane prava muške, ženske i interspolne djece i beba da zadrže svoje spolne organe netaknutima,    podići svijest o prisilnom sakaćenju genitalija i zabraniti sakaćenje genitalija i prisilno ili prisilno obrezivanje djece na međunarodnom nivou. Osnovane su različite organizacije posebno za svrhe,    druge organizacije su izrazile podršku pokretu. Neki intaktivisti sebe smatraju LGBT društvenim pokretom i učestvuju u LGBT paradama ponosa od 2006. U Sjevernoj Americi, pokret za genitalni integritet prvenstveno se fokusira na neterapeutsko obrezivanje muške novorođenčadi i djece i u manjoj, ali još uvijek preovlađujućoj mjeri, interspolnu hirurgiju. Intaktivisti takođe promovišu tjelesni integritet  i imaju tendenciju da imaju malo ili nimalo problema sa informiranim pristankom odraslim osobama koje se podvrgavaju operaciji, jer je njihova glavna briga da osiguraju djecu od genitalnog sakaćenja.
IC 599
IC 599 (također poznat kao MCG -1-26-32 i PGC 29771) je galaksija koja je udaljena oko 236 miliona sg od Zemlje i nalazi se u sazviježđu Sekstant. Najveći prečnik je 1,10 (76 hiljada sg) a najmanji 0,2 uglovnih minuta (14 hiljade sg). Prvo otkriće je napravio Stephane Javelle 4. maja 1890. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
N.W.A.
N.W.A. (Niggaz Wit Attitudes ili Niggaz With Attitude) je rep grupa iz kalifornijskog grada Comptona.Osnovao ju je reper Eazy-E a u njemu su bili reperi Dr. Dre, Ice Cube, The D.O.C.,MC Ren i kratkotrajni član grupe Arabian Prince.Grupa se smatra jednom od osnivača tzv. Gangsta Repa ili G-repa.Grupa se raspala 1991. godine,jer su svi reperi željeli svoju samostalnu karijeru.Rolling Stone ih je obilježio kao osamdest treće na listi 100 Najboljih Umjetnika Svih Vremena.
NGC 5375
NGC 5375 (također poznat kao IRAS 13546+2924, MCG 5-33-27, NGC 5396, PGC 49604 i UGC 8865) je prečkasta spiralna galaksija koja je udaljena oko 110 miliona sg od Zemlje i nalazi se u sazviježđu Lovački psi. Najveći prečnik je 3,30 (105 hiljada sg) a najmanji 2,8 uglovnih minuta (89 hiljada sg). Prvo otkriće je napravio John Frederick William Herschel 15. maja 1830. godine.
N.W.A.
Dešavanja
N.W.A. je osnovao Eazy-E 1986. godine,u Comptonu.Snimali su u izdavačkoj kući Ruthless Records.Na početku su u grupi bili Eazy-E i Dr. Dre.Poslije su dodali Ice Cubea,koji je izašao iz grupe C.I.A.,a 1988. godine im se pridružuje MC Ren.Kada su bili na vrhu 1989. sa pjesmom i Albumom Straight Outta Compton u grupi su bili:Eazy-E(osnivač),Ice Cube, Dr. Dre, MC Ren i DJ Yella.Objavili su još hitove Fuck Tha Police,u kojem su govorili o brutalnosti policije,i Gangsta Gangsta.Prije raspada 1991. dešavale su se razne stvari.Ice Cube je izašao iz grupe. Otišao je 1987. zbog svađe radi mjesta u grupi.Ice Cube je bio iznerviran zbog svađe i u pjesmi No Vaseline je prozivao članove te grupe,a pjesma je postala hit.Pjesmu je snimio u izdavačkoj kući Lench Mob.Tu je stigao na njegovo mjesto The D.O.C.. Dr. Dre je bio oduševljen kako je pisao rep tekstove. Čak i kad se Ice Cube vratio N.W.A. ga je sačuvao kao tekstopisca.
Raspad
Poslije izdavanja albuma Efil4zaggin (1991) ova rep grupa se raspala. Svi su htjeli svoju solo karijeru.Eazy-E je poslije raspada izdao svoj prvi album Eazy Duz It, to mu je bio jedini album jer je 1995. umro od AIDSa. Dr. Dre je izdao svoj prvi solo album 1992. The Chronic.Ice Cube je poslije raspada isto kao Dre izdao svoj album 1992. Predator.Posljednji album grupe bio je Niggaz4Life.Svi članovi ove grupe su uspješni Gangsta reperi danas.
Historija Egipta
desno|mini|200px|[[Hathor]]
Historija Egipta je bila duga i bogata zbog toka rijeke Nil sa svojim plodnim dolinama i deltom. Njegova bogata historija također dolazi od njenih stanovnika i vanjskog uticaja. Veći dio drevne historije Egipta bio je misterija sve dok se nisu dešifrirali drevni egipatski hijeroglifi uz pomoć ploče iz Rossete. Velika piramida u Gizi, kao jedna od sedam svjetskih čuda, još uvijek stoji. Svjetionik u Aleksandriji, jedan od sedam svjetskih čuda, je nestao a Aleksandrijska biblioteka je jedinstvena već stoljećima.
Ljudska naselja u Egiptu postoje još od 40.000. godine p.n.e. Stara egipatsk a civilizacija se spojila 3.150. godine p.n.e. političkim ujedinjenjem Gornjeg i Donjeg Egipta pod prvim faraonom iz Prve dinastije Narmerom. Stari Egipat sa faraonima na čelu je trajao sve do osvajanja Egipta od strane Ahemenidskog carstva u 6. stoljeću p.n.e.
Makedonski vladar Aleksandar Velik i je 332. godine p.n.e. osvojio Egipat i srušio Ahemenidsko carstvo uspostavivši helenističko Ptolomejsko kraljevstvo, čiji je prvi vladar bio jedan od Aleksandrovih bivših generala Ptolomej I Soter. Ptolomejevi nasljednici su se morali boriti protiv domaćih pobuna i bili su umiješani u strane građanske ratove koji su doveli do pada kraljevstva i njegovog konačnog pripajanja Rimu. Smrću Kleopatre završava nezavisnost Egipta i Egipat postaje jedna od pokrajina Rimskog carstva.
Rimska vlast u Egiptu (uključujući i Bizantijsku) je trajala od 30. godine p.n.e. do 641. godine, sa kratkim zauzimanjem od starne Sasanidskog carstva između 619. i 629. godine, poznatim kao Sasanidski Egipat. Nakon arapskog osvajanja Egipta, dijelovi Egipta postaju provincije halifata za vrijeme muslimanskih dinastija: Rashidun halifata (362. - 661.), Omejadskog halifata (661. - 750.), Abasidskog halifata (750. - 909.), Fatimidskog halifata (909. - 1171.), Ajubidskog sultanata (1171. - 1250.) i Memlučkog sultanata (1250. - 1517.). Osmanlijski sultan Selim I 1517. godine zauzima Kairo čime Egipat dolazi pod vlast Osmanlijskog carstva.
Egipat je ostao u sastavu Osmanlijskog carstva do 1867. godine, sa kratkom Francuskom okupacijom od 1798. do  1801. godine. Od 1867. godine Egipat je postao autonomna država pod nazivom Egipatski kedivat. Međutim, Egipatski kedivat je pao pod britansku kontrolu 1882. godine nakon Anglo-egipatskog rata. Nakon završetka Prvog svjetskog rata i Egipatske revolucije 1919. godine osnovana je Kraljevina Egipat. Ona je bila de facto nezavisna država, ali je Velika Britanija zadržala kontrolu nad vanjskim poslovima, odbrani i drugim pitanjima. Britanska okupacija je trajala sve do 1954. godine anglo-egipatskim sporazumom.
Moderna Republika Egipat je osnovana 1953. godine, uz potpuno povlačenje britanskih snaga iz Sueskog kanala 1956. godine, što je prvi put u 2.300 godina da je Egipat bio potpuno nezavisan i kojim su upravljali egipćani. Predsjednik Gamal Abdel Naser je uveo mnoge reforme i stvorio kratkotrajnu Ujedinjenu Arapsku republiku sa Sirijom. U njegovo vrijeme se desio Šestodnevni rat i stvaranje međunarodnog Pokreta nesvrstanih. Njegov nasljednik Anwar Sadat je promijenio egipatsku putanju odstupajući od mnogih političkih i ekonomskih načela Naserizma, pokretajući ponovo višestranački sistem i lansirajući ekonomsku politiku Intifaha. On je uveo Egipat u Jom Kipurski rat 1973. godine kako bi vratio Sinajsko poluostrvo koje je Izrael okupirao Šestodnevnim ratom 1967. godine. To je kasnije dovelo do Egipatsko-izraelskog mirovnog sporazuma.
Nedavna egipatska historija je dominirala događajima nakon skoro trideset godina vladavine bivšeg predsjednika Hosnija Mubaraka. Egipat je 2011. godine zahvatila revolucija u kojoj je svrgnut Mubarak što je rezultiralo dolaskom prvog demokratski izabranog predsjednika u egipatskoj historiji Muhammeda Mursija. Nemiri nakon revolucije i sporovi su doveli do egipatskog državnog udara 2013. godine.
Stari Egipat (3.150. - 332. p.n.e.)
Glavni članci: Stari Egipat i Historija starog Egipta
Jedinstveno carstvo je osnovao 3.150. godine p.n.e. faraon Menes, dovodeći niz dinastija koje su vladale Egiptom u naredne tri hiljade godina. Egipatska kultura je cvjetala tokom ovog dugog perioda i ostala je izrazito egipatska u religiji, umjetnosti, jeziku i običajima. Prve dvije vladajuće dinastije su postavile pozornicu za Staro egipatsko carstvo (2.700. - 2.200. p.n.e.). Tada su se počele graditi piramide, od kojih je najznačajnija Djoserova piramida i nekropola u Gizi.
Za vrijeme Prvog prijelaznog perioda Egipta došlo je do političkih previranja koji su trajali oko 150 godina. Poplave i stabilizacija vlasti su donijele obnovljeni napredak tokom Srednjeg egipatskog carstva, dostižući vrhunac za vrijeme vladavine faraona Amenemhata III. Drugi prijelazni period Egipta je bio period nesloge koji je najavio dolazak prve strane vladajuće dinastije u Egiptu semitske Hikse. Hiktski osvajači su zauzeli Donji Egipat 1.650. godine p.n.e. i osnovali novi glavni grad Avaris. Oni su protjerani od strane gornjoegipatski snaga na čelu sa Ahmosom I koji je osnovao osamnaestu dinastiju i preselio glavni grad iz Memfisa u Tebu.
Za vrijeme Novog egipatskog carstva (1.550. - 1.070. p.n.e.) došla je na vlast XVIII dinastija, koja je proširila Egipat na krajnji jug do Tombosa u Nubiji, a uključeni su i dijelovi Levanta na istoku. Ovaj period je poznat po vladavini najpoznatijih faraona kao što su Hatšepsut, Tutmos III, Ehnaton, Nefertiti, Tutankhamon i Ramzes II. Prvi historijski potvrđeni izraz monoteizam je došao u tom periodu kao Atenizam. Česti kontakti sa drugim narodima su donijeli nove ideje u Novo egipatsko carstvo. Zemlju su kasnije napali i osvojili Libijci, Nubijci i Asirci, ali su izvorni egipćani na kraju povratili kontrolu nad svojom zemljom.
Sovići (Jablanica)
Sovići su naseljeno mjesto u općini Jablanica, Bosna i Hercegovina.
Augustov hram u Puli
mini|desno|300px|Augustov hram u Puli Augustov hram je antički spomenik u centru Pule, na središnjem gradskom trgu Forum. Bio je situiran na nekadašnjem rimskom forumu u Puli i predstavljao je istočni dio kompleksa tri hrama, od kojih je još sačuvan dio Dijanina hrama, koji je danas uklopljen u pulsku komunalnu palaču.. Augustov hram u današnjem obliku predstavlja plod raznoraznih pregradnji i dogradnji tokom vijekova, a konačni oblik dobija za vrijeme austrougarske vladavine te nakon drugog svjetskog rata, za vrijeme kojega je bio u potpunosti uništen. Danas se u njemu nalazi muzej i zbirka antičkih spomenika sa područja puljštine.
NGC 6861C
NGC 6861C (također poznat kao ESO 233-31 i PGC 64107) je spiralna galaksija koja je udaljena oko 120 miliona sg od Zemlje i nalazi se u sazviježđu Teleskop. Najveći prečnik je 1,20 (42 hiljade sg) a najmanji 0,5 uglovnih minuta (17 hiljada sg).
NGC 3893
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6861C
Najbliži NGC/IC objekti
Sljedeći spisak sadrži deset najbližih NGC/IC objekata.
Provincijski park
Provincijski park (ili teritorijalni park) je park po upravom provincijalnih ili teritrorijalnih vlasti u Kanadi.
Iako privincijski parkovi nisu isto što i nacionalni parkovi, njihov rad je veoma sličan. Parkovi često nude razne usluge svojim posjetiocima, najčešće iznajmljivanje bickla, kanua ili kajaka, mjesta za kampovanje, te razne vrste plaža.
IC 2254
IC 2254 (također poznat kao PGC 23206) je spiralna galaksija koja je udaljena oko 343 miliona sg od Zemlje i nalazi se u sazviježđu Rak. Najveći prečnik je 0,30 (30 hiljada sg) a najmanji 0,2 uglovnih minuta (20 hiljada sg). Prvo otkriće je napravio Stephane Javelle 11. februara 1896. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Šišarka
thumb|Zrela šišarka Pinus coulteri, najteža borova šišarka thumb|Nezrele muške ili polenske šišarke Pinus ponderosa  var. scopulorum thumb|right|Mlade šišarke plave smrče left|thumb|Bobičasta šišarka Šišarka ili češer je biljni organ u diviziji Pinophyta (čeitinari), koji sadrži reprodukcijske strukture. Poznate su drvenaste ženske šišarke, koje proizvode sjeme. Muški češeri, koji proizvode polen, obično su zeljasti i mnogo manje vidljivi čak i u punoj zrelosti.
Pojedine ploče konusa poznate su kao "ljuske".
Pregled
Šišatka je po porijeklu kratki izdanak koji nosi reprodukcijske organe (plodne listiće, sporofile). Jednospolne su, muške ili ženske. Šišarke oba spola obično se nalaze na istoj biljci, po čemu se takve biljke označavaju kao jednodomne (jednodome). Rjeđe su dvodomne, sa šišarkama samo jednog spola na stablu. U njima se nalaze spolni organi. Muške čine prašnički listovi skupljeni u rese. Svaki od njih ima dvije prašnice sa polenovim zrncima. U svakom zrncetu nalaze se po u dvije nepokretne spolne ćelije. U ženskim šišarkama razvijaju se sjemenke.
Ženske šišarke sastoje se od plodnih listova. U svakom od njih su po dva sjemena zametka sa ženskom spolnom ćelijom. Sjemeni zameci nalaze se otvoren na plodnim listovima. Polenova zrnca su lahka, pa ih raznosi vjetar. Donosi li ih do sjemenih zametaka ženskog češerića, dolazi do oprašivanja, nakon čega dolazi do oplodnje. Oprašivanje pomoću vjetra označava se kao anemofilija. Iz oplođene jajne ćelije nastaje zametak koji proklija u novu biljku.
Iz sjemenih zametaka na svakom plodnom listu nastaju dvije sjemenke. Zeleni plodni listovi postepeno odrvenjavaju i međusobno se razmaknu. Listovi sa sjemenkama čine plod šišarku. Zreli češer je okrenut prema dolje, ali u tom pogledu ima i izuzetaka. Sjemenke su lahke, a lahko i ispadaju iz češera, pa ih raznosi ivjetar.
Pseudošišarke
thumb|left| Razvoj pseudošišarke, tip ananasa thumb|upright|Pseudošišarka smrče sitka Norveška i sitka smrča skloni su stvaranju pseudošišarki tipa ananasa, zvane gale, uzrokovane vunastim lisnim ušima, „Adelges abietis“. Ovo nisu šišarke, iako jako liče na njih. Iako nisu četinjači, njihove strukture zrelog sjemena blisko liče na šišarke.
Hrustovo
Bosna i Hercegovina:
Slovenija:
Limousin
Limousin je jedna od 26 pokrajina u Francuskoj. Čine je četiri departmana: Corrèze, Creuse i Haute-Vienne. Glavni grad ove regije je Limoges po kojem je ova regija i dobila naziv.
Kaži jednu riječ / Moja daleka ...
Kaži jednu riječ / Moja daleka ... peta je singl ploča sarajevskog kantautora Mahira Paloša. Objavila ga je 1975. nekadašnja izdavačka kuċa Jugoton iz Zagreba. Na A-strani singl ploče je pjesma "Kaži jednu riječ" koju je komponirao Miroslav Balta, na tekst Tatjane Jokanović uz aranžman Julija Marića. Pjevanje Mahira Paloša pratio je Revijski orkestar Radiotelevizije Sarajevo pod dirigentskom palicom Ranka Rihtmana. Prva javna izvedba ove pjesme bila je na festivalu Vaš šlager sezone '75. Na B-strani singl ploče je pjesma pod nazivom "Moja daleka.." za koju je muziku i aranžman napisao Esad Arnautalić (ujedno je i dirigirao Revijskim orkestrom), a tekst Rešad Hadrović. Obje pjesme komponirane su u stilu šlagera pogodnom za izvedbe na festivalima ove vrste muzike. Ova singl ploča na kojoj je Mahir Paloš dao kvalitetne pjevačke izvedbe predstavlja nastavak serije dobrih pjesama u njegovoj dotadašnjoj karijeri. Dizajn za omot uradio je Ivica Ivezić, a fotografiju Dragan S. Stefanović.
Trener godine (NBA)
NBA trener godine
Osobe priznate kao najbolji treneri sezone dobijaju Trofej "Red Auerbach".
Jurij Gagarin
Jurij Aleksejevič Gagarin, rođen u Klušinom, u blizini grada Gžatska (danas Gagarin) u Smolenskoj oblasti, RSFSR, Sovjetski Savez (danas Rusija) 9. marta 1934 – Novoselovo u Vladimirskoj oblasti, 27. mart 1968. bio je pilot Sovjetskog ratnog vazduhoplovstva i sovjetski kosmonaut, te prvi čovjek koji je putovao u svemir 12. aprila 1961. godine u svemirskoj letjelici Vostok I. Nosilac je počasnog zvanja i najvišeg sovjetskog priznanja Heroj Sovjetskog Saveza, kao i mnogih visokih sovjetskih i inostranih odlikovanja.
Mladost
Gagarin je roden 9. marta 1934. kao sin ruske seljačke porodice, koja je radila u kolhozu u selu Klušino. Njegov otac Aleksej Ivanovič Gagarin (1902–1973) je u kolhozu bio tesar, a majka Ana Timofejevna Gagarina, rođena Matvejeva (1903–1984) je radila sa stokom. Imao je dva brata Valentina (1924–2006) i Borisa (1936–1977), te sestru Zoju (1927–2004). Upisao se u seosku školu 1. 9. 1941, ali je zbog napada Njemačke na Sovjetski Savez i okupacije tog dijela Sovjetskog Saveza, 12. oktobra 1941. godine prestao sa školovanjem. Valentin i Zoja su u februaru 1943. odvedeni na prisilni rad u Njemačku. Poslije završetka rata su se vratili u Rusiju, a nakon oslobođenja sela od strane Crvene armije 9. aprila 1943. godine Jurij je nastavio sa školovanjem. Nakon preseljenja u Gžatsk u ljeto 1945. Gagarin pohađa šest razreda srednje škole. Nakon što 1946. godine sestra Zoja nije mogla dobiti posao kao bolničarka, zbog navođenja podataka o zarobljeništvu tokom Drugog svjetskog rata, na nagovor svoje majke odselio se u Ljuberci, u predgrađu Moskve, gdje ga niko nije poznavao, te je pohađao dvogodišnju zanatsku školu, koju je 1951. godine završio s majstorskim ispitom kao livac. U svojoj prijavi za fakultet naveo je oca kao ratnog invalida i prešutio je brata i sestru koji su bili u zarobljeništvu Studirao je industrijsku tehnologiju u Saratovu i 1955. apsolvirao kao livac-tehničar.
Pilot
Za vrijeme studija, postao je član aerokluba u Saratovu, gdje je prvi put poletio 3. juna 1955. godine. Godine 1957. pristupio je u Sovjetsko ratno vazduhoplovstvo i primljen je u letačku školu u Orenburgu, gdje je 5. novembra 1957. godine unaprijeđen u poručnika. Iste godine se oženio s liječnicom Valentinom Ivanovnom Gorjačevom.
Vojna karijera
Od 1957-59 služio je u lovačkoj regimenti Sovjetskog ratnog mornaričkog vazduhoplovstva Sjeverne flote. Nakon diplomiranja postao je pilot MiG-15 i razmješten je bio u vojnoj bazi u Luostariju u Murmansku oblast na polarnom krugu. Tu je postao i član Komunističke partije Sovjetskog Saveza. Prvu kćerku Jelenu, dobio je 10. aprila 1959. godine, a drugu Galinu 12. marta 1961. Za starijeg poručnika je unaprijeđen 6. novembra 1959. godine.
Svemirski program
180px|mini|desno|Gagarin u Vostoku 1, prije polijetanja Sa još 19 kosmonauta Gagarin je nakon velike potrage i procesa selekcije, 1960. godine odabran za sovjetski svemirski program. Naredbom komandanta Ratnog zrakoplovstva Konstantina Veršinina 3. marta 1961. je predodređen za program, a od 11. marta 1960. do januara 1961 je bio na obuci za astronaute. Postoje različiti podaci zašto je Gagarin izabran. Jedna od verzija je da je izabran zbog svoje visine, jer je bio visok samo 1,57 m a kapsula svemirskog broda Vostok 1 je bila prilično mala, tako da je 12. aprila 1961. Gagarin poletio na prvi smemirski let, te je okružio jednom Zemlju za 108 min (106 min) Prizemljio se u Privolški federalni okrug u blizini gradova Saratov i Engels. Na tom mjestu je danas spomenik, na kom je upisan dan njegovog leta, te se jednom godišnje taj događaj svečano obilježava. Tokom leta je unaprijeđen u majora, da bi 12. juna 1962. godine dobio čin potpukovnika, a 6. novembra 1963. čin pukovnika. Postao je član Vrhovnog sovjeta 1962. godine. Gagarin je do 1963. godine bio zapovjednik sovjetskih kosmonauta, a nakon toga je studirao na Vojnu akademiju za inžinjere i avijaciju "Žukovski" u Moskvi. U pripremi leta Sojuz 1 bio je predviđen kao zamjena za pilota Vladimira Komarova.
Pogibija
Prilikom vježbe u avionu MiG-15UTI 27. marta 1968. nastradao je zajedno sa kopilotom i instruktorom letenja Vladimirom Serjoginom. Nakon što je u februaru 1968. imenovan kao instruktor za izobrazbu astronauta, Gagarin je htio završiti letački kurs za borbenog pilota, kog je zbog astronautskog treninga prekinuo. MiG-15UTI je važio za najsigurnijeg aviona sovjetske proizvodnje s najmanje padova, pa ga je podučavao Serjogin, takođe Heroj Sovjetskog Saveza, s ratnim iskustom i iskusni pilot sa 4000 sati leta. Uzroci pada aviona su do danas nejasni. Zvanična sovjetska izjava je bila "nesretni splet sudbonosnih okolnosti". Zvanični izvještaj je tek objavljen povodom obilježavanja 50-godišnjice leta, te je tadašnja izjava ostala i dalje na snazi.
Baština
180px|mini|desno|Statua Gagarina u [[Greenwichu]] Nakon Gagarinovog leta, u Sovjetskom Savezu se 12. april svečano obilježava, a od 2011. su ga Ujedinjene nacije proglasile kao Međunarodni dan ljudskog svemirskog leta. Brojne zgrade i institucije su imenovana po Gagarinu. Centar za obuku kosmonauta u Zvjezdanom gradu u Rusiji nosi njegovo ime od 1969. godine. Lansirna platforma u kosmodromu Bajkonur, sa koje su Sputnjik 1 i Vostok 1 lansirani, je sad poznata kao "Gagarinov start". Sovjetska vazduhoplovna akademija je preimenova u Gagarinovu vazduhoplovnu akademiju 1968. godine. Skulpture i biste s njegovim likom se nalaze u mnogim zemljama svijeta.
Toponimi
Po njemu se zovu Gagarinski rejon i grad Gagarin u Rusiji. Jedna od najvećih novobeogradskih ulica nosi njegovo ime.
Filatelija
180px|mini|desno|Prva sovjetska marka s likom Jurija Gagarina iz 1961. godine Sovjetska pošta je već nedugo nakon prvog leta izdala prvu poštansku marku s likom Gagarina. Štampana je između 13. 4 - 17. 6. 1961. Marka <tt>(MiNr: 2473/bza)</tt>, je povodom prvog leta i prikazuje Gagarina, Orden Heroja Sovjetskog Saveza, Vostok-1, plave je boje i izdana je s nazubljenjem K 11½, te bez nazubljenja s nominalnom vrijednošću 3 kopejke. U isto vrijeme, te narednih godina su mađarska, rumunska i istočnonjemačka pošta, te kasnije naslijednice Sovjetskog Saveza: ruska, ukrajinska, kazahstanska i kirgiška pošta izdavale marke s njegovim likom.
Hrastenice
Historija
Do teritorijalne reorganizacije u Sloveniji nalazile su se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Hrastenice su imale 48 stanovnika.
Napomena: ''U 2002. povećano za dio naselja Babna Gora. U 2008. izvršena je manja razmjena teritorija između naselja Hrastenice i Hruševo.''
Dallas Mavericks
Dallas Mavericks (skraćeno Mavs) košarkaški je klub iz Dallasa, SAD. Igraju u NBA ligi. Vlasnik kluba je Mark Cuban.
Historija
Godine 1979. Don Carter i Norm Sonju zatražili su od NBA lige pravo na osnivanje novog kluba u Dallasu. Naredne godine im je odobreno i Mavericksi su platili 12 miliona dolara za ulazak u ligu.
U prvoj utakmici Mavericksa, pobjedili su San Antonio Spurse, rezultatom 103-92, ali su sezonu završili sa omjerom 15 pobjeda i 67 poraza. Međutim, u toku sezone Mavsi su doveli Brad Davisa, koji je u zadnjih 26 utakmica sezone (koliko je i odigrao) bio najbolji asistent kluba. Proveo je narednih 12 godina u klubu, a Mavericksi su penzionisali njegov dres sa brojem 15.
NBA draft 1981. spletom sretnih okolnosti donosi Mavsima tri značajne pozicije za izbor igrača. U klub dolaze: kao prvi izbor Mark Aguirre, kao deveti Rolando Blackman i kao 24. Jay Vincent.
Sa novim pojačanjima Mavsi su završili sezonu s omjerom 28-54, te prepustili posljednje mjesto u diviziji ekipi Utah Jazza.
Poboljšanje je uslijedilo u sezoni 1982/83, koju su završili sa 10 pobjeda više. Ipak doigravanje im je izmaklo za 7 pobjeda.
Mark Aguirre je pedvodio ekipu sa prosjekom od 24,4 poena po utakmici, čime je bio šesti u NBA ligi.
Put ka uspjehu
U prvom krugu doigravanja su pošli Seattle SuperSonicse (omjerom 3-2), ali su Los Angeles Lakersi, prdvođeni Magic Johnsonom ipak bili preveliki zalogaj za mladu ekipu Mavsa.
Omjer 55-27, 1987. godine, i velika očekivanja u doigravanju, su poremetili mladu ekipu i ispali su u prvom krugu.
Predvođeni Aguirreom, koji je po šesti put uzastopno vodeći strijelac ekipe, Mavsi sezonu 1987-88 završavoju sa omjerom 53-29. Relativno lagano dolaze do konferencijskog finala, što je tada bio najveći uspjeh kluba.
Godine za zaborav
Naredne sezone Aguirre odlazi iz ekipe i uz povrede i razna nesportska ponašanja igrača, Mavsi propuštaju doigravanje.
Uslijedio je period neigranja u završnici u kojem je bilo mnogo razmjena igrača i promjena trenera, kao i veliki broj visokih izbora na draftu
Najvažniji događaji, u pogledu igračkog kadra, iz tog perioda su bili dovođenje igrača Michaela Finleyja (1996), Dirka Nowitzkog i Stevea Nasha (1999).
Možda i najvažniji događaj, je bio kupovina Mavsa od strane Mark Cubana za 285 miliona dolara, 1. januara 2000. Kao bivši vlasnik sezonske ulaznice, Cuban je odredio novi pravac u popularizaciji kluba. Njegovi kontravezni potezi (dozvolio je Rodmanu da živi u njegovoj kući čitavu sedmicu) učinili su ga jako popularnim među navijačima, a samim tim i popularnost kluba je porasla. Također je kažnjavan milionskim ciframa zbog kršenja NBA pravila na terenu.
Novi početak
Predvođeni trojcem, Nowitzki, Finley i Nash, Mavsi u prvoj sezoni sa novim vlasnikom, ulaze u doigravanje i postaju redovan učesnik završnica.
2003. godine ponovo veliki uspjeh, konferencijsko finale protiv San Antonio Spursa. U trećoj utakmici, kod rezultata 1-1 u utakmicama, vodeći igrač Dirk Nowitzki je povrijedio koljeno, čime je propustio ostatak finala. Nakon toga Spursima nije bilo teško proći Mavse omjerom 4-2.
2004. godine, po isteku ugovora, Steve Nash odlazi iz kluba, što je u velikoj mjeri unazadilo napadačku igru Mavsa, ali sa novim pojačanjima klub je pojačao igru u odbrani.
Naredne godine ispadaju u drugom krugu doigravanja, od Phoenix Sunsa, koje je predvodio, upravo, bivši igrač Mavericksa Steve Nash.
Sezonu 2005-06 završavaju sa omjerom 60-22, a u finalu konferencije ponovo Sunsi i ponovo Nash. Ovaj put su slavili Mavsi i prošli u NBA finale, po prvi put u historiji kluba.
Finale 2006.
U finalu su ih čekali prvaci Istočne konferencije Miami Heat.
Mavericksi su pobijedili u prve dvije utakmice, a u Dalasu su već počeli planiranje velike parade.
U trećoj utakmici su vodili sa 13 poena razlike, sa manje od 7 minuta do kraja, ali su ipak izgubili 98-96 u jednoj crnoj seriji 22-7 za Heat.
Nakon toga Dwyane Wade je predvodio Heat do osvajanja titule, postižući u 4 pobjedničke utakmice 36 i više poena.
Igrači Mavsa su pravili greške u ključnim momentima i redovno fulali odlučujuća slobodna bacanja.
Rukomet na Olimpijskim igrama 2000.
Rukomet na Olimpijskim igrama u Sydneyu 2000. uključivao je takmičenja i u muškoj i u ženskoj konkurenciji.
Šabančići
Šabančići su naseljeno mjesto u općini Jablanica, Bosna i Hercegovina.
Hrustovo (Velike Lašče)
Hrustovo je naseljeno mjesto u sastavu općine Velike Lašče, regija Srednja Slovenija, Slovenija.
Stanovništvo
Na popisu stanovništva 2011. godine, Hrustovo je imalo 36 stanovnika.
NGC 2453
NGC 2453 (također poznat kao ESO 493-SC12) je otvoreno zvjezdano jato i nalazi se u sazviježđu Krma. Prvo otkriće je napravio John Frederick William Herschel 5. februara 1837. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Avidije Kasije
Gaj Avidije Kasije (Gaius Avidius Cassius, oko 130 – juli 175) bio je rimski vojskovođa i velikodostojnik, poznat kao jedini uzurpator u periodu Pet dobrih careva.
Rodio se u Kirosu u Siriji kao sin Gaja Avidija Heliodora, proslavljenog oratora i guvernera Egipta. Preko čukunbake Junije Lepide bio je direktni potomak prvog cara Augusta.
Na tom mjestu su ga mjestu godine 175. zatekle vijesti da je Marko Aurelije, koji je u to vrijeme vodio pohod protiv Markomana, bolestan, odnosno lažne vijesti o tome da je umro. Historičari špekuliraju kako je njih namjerno širila Markova supruga Faustina kako bi osigurala da Kasije odmah preuzme vlast i tako zaštiti svog 13-godišnjeg sina Komoda. Kasije se 3. maja proglasio carem, a tu je titulu nastavio koristiti čak i nakon što je doznao da je Marko Aurelije živ.
Marko Aurelije je ispočetka nastojao sakriti vijesti o pobuni od svojih trupa, a kada je to postalo nemoguće, Senat je Kasija proglasio narodnim neprijateljem. Marko Aurelije je poslije javno izrazio želju da se Kasije uhvati živ, odnosno nadu da neće izvršiti samoubistvo, kako bi mogao iskazati milost svom nekadašnjem prijatelju.
Microsoft Outlook
Iako se obično koristi kao email aplikacija, također sadrži kalendar, upravitelj zadataka, upravitelj kontakata, zapisivanje notesa, žurnal, te pregledanje weba.
Avidije Kasije
Kasije se - iako je kao guverner Egipta raspolagao sa strateškim resursima žita nužnog za prehranu Rima - ubrzo našao u nepovoljnom položaju, jer je Marcije Ver, guverner Kapadokije, iskazao odanost caru, a njegov primjer ubrzo slijedili i drugi guverneri i važniji komandanti. Svijest o tome je doprla i do Kasijevih pristaša, te je on ubijen od vlastitog centuriona. Kasijeva glava je poslana Marku Aureliju u Rim; on ju je, zgađen, odbio pogledati te umjesto toga naredio da se sahrani.
Microsoft Outlook
Može se koristiti i kao samostalna aplikacija, ili može raditi sa Microsoft Exchange Serverom i Microsoft SharePoint Serverom za više korisnika u organizaciji, kao dijeljeni mailboxovi i kalendari, Exchange javni direktoriji, SharePoint spiskovi, te rasporedi sastanaka. Microsoft je također objavio mobilne aplikacije za većinu mobilnih platformi, među kojima iOS i Android. Razvojnici mogu također kreirati svoj vlastiti softver koji radi sa Outlookom i Office komponentama koristeći Microsoft Visual Studio. Dodatno, Windows Mobile uređaji sinhroniziraju skoro sve Outlook podatke na Outlook Mobile.
Avidije Kasije
Bio je oženjen za Volusija Vetiju ili Volusiju Mecijanu s kojom je imao četvoro djece.
Microsoft Outlook
Verzije
Verzije Microsoft Outlooka uključuju:
Outlook 98 i Outlook 2000 imaju 2 konfiguracje:
Sankt Johann im Pongau (okrug)
Okrug Sankt Johann im Pongau je okrug u austrijskoj pokrajini Salzburg. Nalazi se u južnocentralnom dijelu austrijske pokrajine Salzburg.
Berta Ambrož
300px|mini|desno|Berta Ambrož (prva s lijeve strane), [[Elda Viler i Majda Sepe na festivalu Opatija '65]] Berta Ambrož je slovenska pjevačica. Rođena je 29. oktobra 1944. u mjestu Stražišče pri Kranju, a umrla 1. jula 2003., u Ljubljani. Predstavljala je Jugoslaviju na Pjesmi Eurovizije 1966. godine sa pjesmom "Brez besed" (Bez riječi) Mojmira Sepea (tekst Elza Budau). Osvojila je 7. mjesto sa 9 bodova.
Qasem Soleimani
Qasem Soleimani, također transliterirano kao Qassem Suleimani i Qassim Soleimani (11. mart 1957 – 3. januar 2020) bio je iranski general-major Iranske revolucionarne garde.
Bio je komandant 41. divizije tokom Iransko-iračkog rata, a kasnije je pomagao u vojnim i političkim aktivnostima na teritorijama izvan Irana. Bio je prvi koji se uključio u podršku kurdskim vojnim jedinicama (Pešmerga) u Iraku obezbjeđujući im oružje, kao i vojnu pomoć Hezbollahu u Libanu i Hamasu u palestinskim teritorijama. Godine 2012. pomagao je sirijskoj vladi tokom građanskog rata, najviše protiv Islamske Države. Soleimani je bio veoma popularan među Irancima, a njegove pristalice ga smatraju "nesebičnim herojem koji se bori protiv iranskih neprijatelja."
Ubijen je tokom zračnog napada na aerodrom u Bagdadu 3. januara 2020. Posthumno mu je dodijeljen čin general-potpukovnika. Nakon njegove smrti, za zapovjednika Quds jedinica izabran je Esmail Ghaani.
Tirion
Tirion je imagarni grad iz Gospodara prstenova.To je grad Noldora na zelenom brdu Tuni u Neumirućim Zemljama.Grad je sagrađen u Drugom dobu Zvijezda. Ispočetka su u gradu živjela dva roda Vilenjaka, Noldori i Vanjari.
Vanjari su se odselili u druge predjele Eldamara i Noldori su ostali sami u gradu. Nakon ubistva Finvea u krađe Silmarila, Feanor je poveo devet desetina Noldora u potjeru za Melkorom. Finarfin je nastavio da vlada ostatkom Noldora. Na Tirion se istovremeno sliva sjaj Neumirućih Zemalja i sjaj zijezda Srednje Zemlje.
Islamska umjetnost
mini|Kupola nad Stijenom je ključni primjer islamske arhitekture mini|Prikaz životinja, Mantiq al-tair, djelo perzijskog pjesnika Farid al-Din, oko 1600. godine mini|Kaligrafija iz Nasta'liq rukopisa, tuš, akvarel i zlato na papiru, 16. vijek mini|Stranica iz [[Kur'ana, ebru, 16. vijek]] mini|Mačka, metal, [[Iran, 19. vijek]] mini|Perzijski ćilim mini|Boca, [[Sirija, 14. vijek, biljna dekoracija]]
Na rani razvoj islamske umjetnosti utjecala je rimska, ranokršćanska (posebno bizantijska) i sasanidska umjetnost, s kasnijim utjecajima nomadskih tradicija srednje Azije. Kineska umjetnost imala je značajni utjecaj na islamsko slikarstvo, keramiku i tekstil. Iako su neki savremeni historičari umjetnosti kritizirali koncept "islamske umjetnosti" kao iluzornu eurocentričnu izvedenicu,  ali sličnosti između umjetnosti nastale u vrlo različitim vremenskim periodima i mjestima u islamskom svijetu, posebno u zlatno doba islama bilo je dovoljno da taj pojam počnu široko da koriste naučnici.
Islamsku umjetnost često je prepoznatljiva po svojim motivima koji se ponavljaju, poput upotrebe geometrijskih cvjetnih ili biljnih dizajna u ponavljanju poznatom kao arabeska. Arabeska u islamskoj umjetnosti često se koristi da simbolizira uzvisenost, te nedjeljivu i beskonačnu božiju prirodu. Greške u ponavljanju umjetnici su vjerovatno počinili u vjerovanju da samo bog može stvoriti savršenstvo namjerno ukazujući na put poniznosti, iako je ova teorija osporena.
U neka tumačenja islama spadaju zabrana prikazivanja živih bića, poznata i kao anikonizam. Islamski anikonizam dijelom proizlazi iz zabrane idolopoklonstva, a dijelom iz vjere da je stvaranje živih oblika božija privilegija. Muslimani su te zabrane tumačili na različite načine u različito vrijeme i na različitim mjestima. Vjersku islamsku umjetnost tipično karakterizira odsustvo figura i široka upotreba kaligrafskih, geometrijskih i apstraktnih cvjetnih uzoraka. Međutim, prikazi islamskih religioznih ličnosti nalaze se u nekim rukopisima iz perzijskih kultura, zajedno sa osmanlijskom Turskom i mogulskom Indijom. Ove slike trebale su ilustrirati priču i ne narušavati islamsku zabranu idolopoklonstva, ali mnogi muslimani takve slike smatraju zabranjenima. U sekularnoj umjetnosti muslimanskog svijeta, prikazi ljudskih i životinjskih oblika historjski su cvjetali u gotovo svim islamskim kulturama, iako su dijelom zbog suprotstavljenih religioznih osjećaja figure na slikama često bile stilizirane, što je dovelo do raznih dekorativnih figuralnih dizajna.
Pregled
U vrijeme kad je ranokršćanska i bizantijska umjetnost nastajala iz mješavine grčko-rimskih, bliskoistočnih i sjevernjačkih elemenata, islamska umjetnost se zbog geografske rasprostranjenosti i nepostojanja tradicionalnog jedinstva, ispoljava na različite načine, trpeći utjecaj lokalnih tradicija, a ponekad prosto kalemeći na domaću umjetnost neke svoje zahtjeve. Tako u islamskoj umjetnosti ne razlikujemo oštro suprostavljene umjetničke stilove kao u evropskoj umjetnosti.
Osnova islamske religije sadržana je u poimanju božanstva: Allah se ne može zamisliti niti predstaviti bilo kakvom crtom zajedičkom ljudima ili drugim živim bićima. Ovakvo shvatanje, kao reakcija na ranije arapsko idolopoklonstvo i kršćansko božansko Trojstvo, imalo je dalekosežan utjecaj na islamsku umjetnost. Zabrana likovnog predstavljanja božanstva, dala je islamskom slikarstvu i skulpturi čisto dekorativnu funkciju.
Ono što ujedinjuje islamsku umjetnost jeste kaligrafija (arapski jezik Kur'ana i džamija. Iako za molitvu nije neophodna posebna prostorija, preporučuju se zajedničke molitve. Tako džamija postaje polazna tačka islamske umjetnosti.